Diari Oficial de la Generalitat Valenciana


Sumari del DOGV 9942, del 23-09-2024 (2024/9592)

RESOLUCIÓ de 29 d'agost de 2024, del Servici Territorial d’Indústria, Energia i Mines de Castelló (STIEMC) per la qual s’atorga a Cinca, SL, autorització administrativa prèvia, autorització administrativa de construcció i s’aprova el pla de desmantellament i de restauració del terreny i entorn afectat, d’una central de producció d’energia elèctrica de tecnologia fotovoltaica i de la seua infraestructura d’evacuació, situada a Castelló de la Plana, de potència instal·lada 2.100 kW i potència pic dels mòduls fotovoltaics de 2.503,44 kW, anomenada Bovalar. ATALFE/2020/10.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9942

Data del DOGV
:   23-09-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/9592

CVE
:   BRDU-W-2628-6311

Data del document
:   29-08-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

*Antecedents*

Primer. En data 28 de setembre de 2020 es va sol·licitar una autorització administrativa prèvia i una autorització administrativa de construcció, acompanyada de documentació, relativa a la instal·lació elèctrica les característiques de la qual s’indiquen a continuació, pel procediment integrat d’autorització de centrals fotovoltaiques que es volen emplaçar sobre sòl no urbanitzable, establit pel Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica (d’ara en avant, Decret llei 14/2020):

–  Sol·licitant: Cinca, SL

– Potència instal·lada: 2.100,00 kW. (art. 3 i DA onzena de l’RD 413/2014)

– Denominació de la instal·lació: Bovalar

– Tecnologia: fotovoltaica

– Emplaçament/ubicació: partida Bovalar, polígon 110, parcel·les 4, 5, 15

– Municipi (província): Castelló de la Plana (Castelló).

Els documents aportats estan referits a la central fotovoltaica en el conjunt, i inclouen tots els equips i instal·lacions necessaris per al seu funcionament i evacuació de l’energia produïda i els terrenys vinculats a esta.

S’ha presentat la documentació cartogràfica del projecte, georeferenciada al sistema oficial vigent i en un sistema de dades obertes compatible amb la cartografia de l’Institut Cartogràfic Valencià.

Segon. En data 28 de setembre de 2020 s’ha incoat l’expedient ATALFE/2020/10 per l’STIEMC per a la tramitació conjunta de la planta fotovoltaica i les seues infraestructures d’evacuació, pel procediment integrat d’autorització de centrals fotovoltaiques que es volen emplaçar sobre sòl no urbanitzable, connectats en alta tensió a xarxes de transport o distribució d’energia elèctrica.

Tercer. Segons l’informe certificat urbanístic municipal, de data 4 de març de 2021, els grups generadors estan situats en sòl no urbanitzable comú, i és compatible amb l’ús pretés.

Quart. De conformitat amb la Llei 21/2013, de 9 de desembre, d’avaluació ambiental, la instal·lació objecte del present procediment no constituïx un projecte sotmés a avaluació d’impacte ambiental.

Quint. La sol·licitud disposa d’acord d’admissió a tràmit[1]  de l’STIEMC, de data 20 de gener de 2021, amb eficàcia retroactiva des del dia 24 de desembre de 2020.

Sext. Consta en l’expedient la justificació de l’ingrés de la taxa administrativa corresponent, en data 12 de novembre de 2020.

Sèptim. La sol·licitud s’ha sotmés al tràmit d’informació pública, durant el termini de 30 dies, mitjançant els anuncis corresponents en el *Diari Oficial de la Generalitat Valenciana*[2], de data 3 de desembre de 2021, en el *Butlletí Oficial de la Província de Castelló*[3], de data 30 de novembre de 2021 i s’ha remés a l’ajuntament, en el terme municipal del qual radicarà la instal·lació, per a exposar-la al públic per un període igual de temps. Així mateix, s’ha posat la documentació a la disposició del públic en general en la seu electrònica de la Generalitat, en el lloc d’internet <https://cindi.gva.es/es/web/energia/valencia>, en castellà i <https://cindi.gva.es/va/web/energia/valencia>, en valencià.

Consta el certificat de l’exposició[4]  al públic de l’Ajuntament de Castelló de la Plana (Castelló).

No s’han presentat al·legacions durant el període d’informació pública.

Octau. Durant la instrucció del procediment es van remetre separates a les diferents administracions públiques, organismes o empreses de servici públic o de servicis d’interés general amb béns o drets a càrrec seu afectats per la instal·lació, a fi que en el termini de 30 dies presentaren la seua conformitat o oposició, amb el resultat següent:

1. Ajuntament de Castelló de la Plana

No s’ha rebut cap resposta a la sol·licitud realitzada i notificada en data 24 de novembre de 2021, per la qual cosa havent transcorregut el termini establit per a respondre s’entén que no hi ha cap objecció a les autoritzacions.

2. Direcció General de Medi natural i Avaluació Ambiental de la Conselleria d’Agricultura, Desenrotllament Rural, Emergència Climàtica i Transició Ecològica.

Es rep un informe[5]  de data 18 de gener de 2022 amb sentit favorable condicionat.

Consta l’acceptació del promotor a l’esmentat informe en data 10 de maig de 2023.

3. Direcció Territorial de Castelló de la Conselleria d’Agricultura, Desenrotllament Rural, Emergència Climàtica i Transició Ecològica.

Es rep un informe[6]  de data 9 de desembre de 2022 amb sentit desfavorable.

Després de rebre la contestació del promotor, es rep un informe[7]  de data 23 de gener de 2023 amb sentit favorable.

Consta l’acceptació del promotor a l’esmentat informe en data 10 de maig de 2023.

4. Servici Territorial d’Obres Públiques de Castelló de la Conselleria de Política Territorial, Obres Públiques i Mobilitat.

Es rep un informe[8]  de data 26 de novembre de 2021 amb sentit favorable condicionat.

Consta l’acceptació del promotor a l’esmentat informe en data 10 de maig de 2023.

5. Enagas, SA

No s’ha rebut cap resposta a la sol·licitud realitzada i notificada en data 24 de novembre de 2021, per la qual cosa havent transcorregut el termini per a respondre s’entén que no hi ha cap objecció a les autoritzacions.

6. Servici Territorial de Cultura i Esport de Castelló de la Conselleria d’Educació, Investigació, Cultura i Esport.

Es rep un informe[9]  de data 19 de maig de 2022, on es requerix la realització d’una prospecció arqueològica.

Després de l’esmena del promotor, es rep un informe[10]  de data 4 de maig de 2023 amb sentit favorable condicionat.

Consta l’acceptació del promotor a l’esmentat informe en data 10 de maig de 2023.

7. I-DE Redes Eléctricas Inteligentes, SAU

Es rep un informe de data 11 de juliol de 2023 amb sentit favorable condicionat.

Consta l’acceptació del promotor a l’esmentat informe en data 17 de juny de 2024.

Nové. Consten els informes favorables vinculants dels òrgans competents en matèria d’ordenació del territori (Servici de Gestió Territorial de la Direcció General de Política Territorial i Paisatge de la Conselleria de Política Territorial, Obres Públiques i Mobilitat), informe[11]  de data 10 de febrer de 2022 i informe[12]  de data 16 de juny de 2022, i paisatge (Servici d’Infraestructura Verda i Paisatge de la Direcció General de Política Territorial i Paisatge de la Conselleria de Política Territorial, Obres Públiques i Mobilitat), informe[13]  de data 11 de febrer de 2022, informe[14]  de data 30 de juny de 2022 i informe[15]  de data 8 de novembre de 2022, establits en l’article 25 del Decret llei 14/2020.

Dècim. A causa dels condicionats que establixen les diferents administracions públiques, organismes o empreses de servici públic o de servicis d’interés general amb béns o drets a càrrec seu afectats per la instal·lació, el promotor, en data 10 de maig de 2023, presenta davant d’este Servici Territorial projectes refosos amb els canvis no substancials justificats per a modificar, en la mínima mesura possible, els projectes inicialment presentats, i evitar així la necessitat de dur a terme estudis i informes nous.

Onzé. La instal·lació disposa dels permisos d’accés i connexió vigents per a la totalitat de la potència instal·lada, i consten les dades següents en els permisos:

– Titular: Cinca, SL

– Tecnologia: fotovoltaica

– Capacitat d’accés concedida (kW): 3.500

– Punt de connexió definitiu: nou suport C2000/12 de la línia L-11 Borriols de 20 kV del T1 de l’ST Benadresa.

– Data d’emissió dels permisos: 11 de febrer de 2021.

Dotzé. El promotor té depositada la garantia econòmica amb número 462020V600.

Tretzé. Consten en l’expedient l’acceptació per part del gestor de la xarxa de distribució, I-DE Redes Eléctricas Inteligentes, SAU, dels projectes de les instal·lacions que seran cedides després de la seua execució (centre de seccionament i línia d’alta tensió indicades anteriorment).

Catorzé. S’ha sol·licitat a l’Ajuntament de Castelló de la Plana l’informe preceptiu i no vinculant establit en l’article 30.2 del Decret llei 14/2020, de 7 d’agost. No s’ha rebut cap contestació a la sol·licitud realitzada, transcorregut el termini de tres mesos establit.

Desseté. Que s’ha emés en data 28 d’agost de 2024 un informe proposta de resolució de la Secció d’Inspecció i Control Energètic i Miner, on es proposa atorgar a Cinca, SL, una autorització administrativa prèvia, una autorització administrativa de construcció i aprovació del pla de desmantellament i de restauració del terreny i entorn afectat, de la instal·lació de referència, ja que s’ha comprovat que la documentació complix amb els preceptes del capítol II del Decret llei 14/2020.

Es destaca en este que:

– el promotor ha acreditat la capacitat legal, tècnica i econòmica per a dur a terme el projecte.

– el promotor ha justificat que disposa dels terrenys on s’implantarà la instal·lació.

*Fonaments de dret*

Primer. Llei 24/2013[16], de 26 de desembre, del sector elèctric:

Segon. Decret 88/2005[17], de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat:

Tercer. Decret llei 14/2020[18], de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica:

Quart. Llei 21/2013[19], de 9 de desembre, d’avaluació ambiental.

Quint. Reial decret 413/2014[20], de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus:

Sext. Reial decret 1183/2020[21], de 29 de desembre, d’accés i connexió a les xarxes de transport i distribució d’energia elèctrica:

Sèptim. Reial decret 1955/2000[22], d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica:

Octau. Decret llei 1/2022[23], de 22 d’abril, del Consell, de mesures urgents en resposta a l’emergència energètica i econòmica originada en la Comunitat Valenciana per la guerra a Ucraïna:

Nové. Decret 112/2023[24], de 25 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat i les seues modificacions realitzades.

Dècim. Reial decret 1432/2008[25], de 29 d’agost, pel qual s’establixen mesures per a la protecció de l’avifauna contra la col·lisió i l’electrocució en línies elèctriques d’alta tensió.

Onzé. Llei 6/2014[26], de 25 de juliol, de prevenció, qualitat i control ambiental d’activitats en la Comunitat Valenciana.

Dotzé. Decret llei 7/2024[27], de 9 de juliol, del Consell, de simplificació administrativa de la Generalitat.

Tretzé. Decret 91/2023[28], de 22 de juny, del Consell, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana.

Catorzé. Reial decret 223/2008[29], de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió i les seues instruccions tècniques complementàries, ITC-LAT 01 a 09, el Reial decret 337/2014[30], de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió i les seues instruccions tècniques complementàries, ITC-RAT 01 a 23, i el Reial decret 842/2002[31], de 2 d’agost, pel qual s’aprova el Reglament electrotècnic per a baixa tensió i les seues instruccions tècniques complementàries. Així mateix, el Reial decret 1432/2008[32], de 29 d’agost, pel qual s’establixen mesures per a la protecció de l’avifauna contra la col·lisió i l’electrocució en línies elèctriques d’alta tensió.

Quinzé. Reial Decret llei 8/2023[33], de 27 de desembre, pel qual s’adopten mesures per a afrontar les conseqüències econòmiques i socials derivades dels conflictes a Ucraïna i Orient Pròxim, així com per a pal·liar els efectes de la sequera.

Setzé. Reial decret 1048/2013[34], de 27 de desembre, pel qual s’establix la metodologia per a calcular la retribució de l’activitat de distribució d’energia elèctrica.

Desseté. La resolució d’este procediment és competència del cap del Servici Territorial d’Indústria, Energia i Mines de Castelló, per l’Orde 3/2024[35], de 16 d’abril, de la Conselleria d’Innovació, Indústria, Comerç i Turisme, mitjançant la qual es desplega el Decret 226/2023[36], de 19 de desembre de 2023, pel qual s’aprova el Reglament orgànic i funcional d’esta Conselleria.

En consideració d’això, complits els requisits i els procediments legals i reglamentaris establits en la legislació vigent aplicable, el cap del Servici Territorial d’Indústria, Energia i Mines de Castelló, en l’àmbit de les competències que té atribuïdes,

RESOL

*Primer*

Atorgar l’autorització administrativa prèvia de la instal·lació de producció d’energia elèctrica a partir de fonts renovables que s’indica, i les seues infraestructures d’evacuació de l’energia elèctrica generada, de les característiques següents:

Promotor: Cinca, SL

Nom de la instal·lació: Bovalar

Tecnologia: fotovoltaica

Grups generadors:

– Potència total: 2.503,44 kW

– Nre. de mòduls: 4.392

– Potència unitària: 570 W

– Tipologia: mòduls monofacials

– Sistema de subjecció i ancoratge: estructures fixes clavades directament sobre el terreny

Potència unitària nominal inversor: 175 kW

Nombre d’inversors: 12

Potència total d’inversors: 2.100 kW

Capacitat d’accés concedida: 3.500 kW

Infraestructures d’evacuació:

Centre de transformació i mesura (CT), compost per un transformador amb 2.500 kVA de capacitat de transformació, d’intempèrie, amb relació de transformació de 0,8/20 kV, i amb un transformador de servicis auxiliars amb capacitat de transformació de 15 kVA i relació de transformació 0,8/0,4 kV.

Línia subterrània d’alta tensió, des de CT fins a CSI: 33 m (12 + 21) de longitud, tensió 20 kV, HEPRZ1 AL 12/20 kV H16 3 x 1 x 240 mm².

Centre de seccionament independent (CSI), que posteriorment se cedirà a l’empresa distribuïdora.

Línia aèria-subterrània d’alta tensió, des del CSI fins al punt de connexió amb la xarxa de distribució, que posteriorment se cedirà a l’empresa distribuïdora: 23 m (10 m aèria, 13 m subterrània) de longitud, tensió 20 kV, 100-AL1/17-ST1A (aèria), HEPRZ1 AL 12/20 kV H16 3 x 1 x 240 mm² (subterrània).

Punt de connexió a la xarxa: nou suport C2000/12 en la línia L-11 Borriols de 20 kV del T1 de l’ST Benadresa.

Xarxa a la qual es connecta: xarxa de distribució d’i-DE Redes Eléctricas Inteligentes, SAU.

ubicació: polígon 110 parcel·les 4, 5 i 15 de Castelló de la Plana (Castelló).

ubicació infraestructura d’evacuació: polígon 110 parcel·les 5 i 15, de Castelló de la Plana (Castelló).

Centre geomètric (coordenades UTM ETRS89, fus 30): X: 748.252 m Y: 4.433.016 m

Coordenades del tancat:

|  |  |
| --- | --- |
| *X* | *Y* |
| 748186 | 4432921 |
| 748177 | 4432922 |
| 748198 | 4432964 |
| 748191 | 4432965 |
| 748145 | 4432971 |
| 748146 | 4432986 |
| 748154 | 4433110 |
| 748209 | 4433119 |
| 748252 | 4433126 |
| 748226 | 4433074 |
| 748288 | 4433044 |
| 748317 | 4433101 |
| 748331 | 4433095 |
| 748334 | 4433089 |
| 748341 | 4433074 |
| 748343 | 4433069 |
| 748345 | 4433065 |
| 748348 | 4433059 |
| 748349 | 4433054 |
| 748351 | 4433049 |
| 748351 | 4433044 |
| 748355 | 4433022 |
| 748357 | 4432987 |
| 748359 | 4432960 |
| 748361 | 4432927 |
| 748362 | 4432911 |
| 748293 | 4432914 |
| 748221 | 4432918 |
| 748221 | 4432920 |
| 748216 | 4432920 |
| 748216 | 4432918 |
| 748201 | 4432919 |
| 748190 | 4432921 |

Tot això d’acord amb els projectes i la documentació que hi ha en l’expedient segons el que s’ha indicat en l’antecedent primer.

Pressupost global de la instal·lació: 1.094.218,06 €, dels quals 1.058.025,01 € es corresponen amb la planta fotovoltaica, 27.819,00 € amb el centre de seccionament independent, i 8.374,05 € amb la línia d’alta tensió.

Condicionat:

Segons el que especifica l’actualment vigent article 30.1.a) del Decret llei 14/2020, s’inclou el condicionat que s’especifica a continuació, determinat pels informes emesos per l’òrgan competent en matèria d’ordenació del territori i paisatge (informe 21703\_12040\_003\_IR\_FTV, de data 16 de juny de 2022, del Servici de Gestió Territorial i l’informe EP-2021/503, de data 8 de novembre de 2022, del Servici d’Infraestructura Verda i Paisatge), per a la realització de l’activitat de producció d’energia elèctrica corresponent a la central fotovoltaica, segons el projecte presentat:

a) En relació amb l’informe del Servici de Gestió Territorial, s’establixen les mesures següents:

– El manteniment de les condicions d’infiltració amb els canvis dels pendents, comptant amb una estratificació en forma de taules del terreny, entre zona de plaques solars i zones de pas, realitzades en sentit transversal al pendent que disminuïsquen l’escolament i augmenten la infiltració.

– La conservació i plantació de zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració amb la disminució de les escorrenties.

– El tancament perimetral de la parcel·la haurà de ser permeable al flux.

– Es deixarà lliure d’ocupació per plaques solars els punts de desguàs de l’escolament superficial.

b) En relació amb l’informe del Servici d’Infraestructura Verda i Paisatge, s’establix el compliment de les següents mesures d’integració paisatgística, que són correctes i efectives per a la correcta integració de l’actuació en el paisatge:

– Es mantindrà l’arbratge existent en el límit sud i l’arbratge al voltant de l’estació de gas.

– Es plantarà arbratge autòcton (ametler, garroferes o un altre de semblant) en el lliure en contacte amb la Via Augusta (est), fora del recinte, conformant bosquets i/o es disposaran a portell, evitant les pantalles lineals de vegetació.

– No se segellarà la superfície dels vials interiors de la planta.

Esta autorització s’atorga condicionada al compliment de les determinacions reflectides en els diferents informes emesos i que han sigut acceptats pel promotor de la instal·lació i que, succintament, han sigut indicats anteriorment en els antecedents.

La persona titular d’esta autorització tindrà els drets, els deures i les obligacions que arreplega el títol IV de la Llei 24/2013, de 26 de desembre, del sector elèctric i el seu desenrotllament reglamentari, i en particular els que establixen els articles 6 i 7 del Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus. En tot cas, la titular haurà d’observar els preceptes, les mesures i les condicions que s’establisquen en la legislació aplicable a cada moment a l’activitat de producció d’energia elèctrica.

L’incompliment de les condicions i els requisits establits en la present autorització o la variació substancial dels pressupostos que han determinat l’atorgament podran donar lloc a la revocació.

Esta autorització s’emet sense perjuí de tercers i deixa fora de perill els drets particulars.

Per als treballs que es duguen a terme en el terreny forestal o a una distància menor o igual a 100 metres d’este, o que hi haja una continuïtat de combustible susceptible de propagar el foc fins a terreny forestal, serà necessari presentar davant de la direcció territorial de la conselleria competent en matèria de prevenció d’incendis forestals, amb 20 dies naturals d’antelació a l’inici dels treballs, una declaració responsable, acompanyada de la documentació indicada en l’article 144 del Decret 91/2023, pel qual s’aprova el Reglament de la Llei 3/1993.

*Segon. Atorgar a la persona peticionària l’autorització administrativa de construcció de la instal·lació de producció d’energia elèctrica a partir de fonts renovables i les seues infraestructures d’evacuació de l’energia elèctrica generada, que disposa d’autorització prèvia per la present resolució*

En l’execució del projecte es tindran en compte les condicions establides en els informes de les diferents administracions públiques, organismes o, si és el cas, empreses de servici públic o de servicis d’interés econòmic general amb béns o drets a càrrec seu afectats per la instal·lació. A més, específicament, s’han de complir les condicions següents:

1. Les instal·lacions hauran d’executar-se segons el projecte o els projectes presentats, els annexos, si és el cas, i amb els condicionats tècnics establits per les administracions públiques, organismes i empreses de servici públic o d’interés general afectats per estes instal·lacions i que han sigut acceptats pel sol·licitant. En cas que per a fer-ho fora necessari introduir modificacions en la instal·lació respecte de la documentació presentada, la persona titular de la present autorització haurà de sol·licitar a este òrgan la corresponent autorització prèviament a l’execució, llevat que es tracte de modificacions no substancials.

2. Les instal·lacions que s’han d’executar compliran, en tot cas, el que establix el Reial decret 223/2008, el Reial decret 337/2014, i el Reial decret 842/2002. Així mateix, el Reial decret 1432/2008.

3. La central elèctrica objecte d’esta resolució, d’acord amb la potència instal·lada, haurà de complir les prescripcions tècniques i l’equipament que sobre este tema establix l’article 7 del Reial decret 413/2014, i l’altra normativa de desenrotllament, sobre requisits de resposta enfront de buits de tensió, adscripció a un centre de control de generació, telemesura en temps real i la resta d’obligacions establides per la regulació del sector elèctric per al tipus d’instal·lacions en què s’enquadren estes.

4. Segons l’article 28 del Reial Decret llei 8/2023, el promotor podrà sol·licitar, en un termini no superior a 3 mesos des de l’obtenció de la present autorització administrativa de construcció, l’extensió del termini per a complir amb la fita arreplegada en l’article 1.1.b) 5t del Reial Decret llei 23/2020, de 23 de juny, d’obtenció de l’autorització d’explotació definitiva, sense que en cap cas el termini total per a disposar de l’autorització administrativa d’explotació supere els 8 anys. En esta sol·licitud cal que s’indique, almenys:

– el semestre de l’any natural en què la instal·lació obtindrà l’autorització administrativa d’explotació i

– el compromís d’acceptació expressa de la impossibilitat d’obtenció de l’autorització administrativa d’explotació provisional o definitiva, ni de la inscripció prèvia o definitiva en el registre administratiu d’instal·lacions de producció d’energia elèctrica amb anterioritat a l’inici del semestre indicat.

5. D’acord amb l’article 131 del Reial decret 1955/2000, el període d’execució de les instal·lacions no serà superior a díhuit (18) mesos, el qual es comptarà des de l’endemà de la notificació de la present resolució. No obstant això, amb anterioritat a la finalització, podrà sol·licitar-se una ampliació concreta del període mitjançant una sol·licitud motivada davant este òrgan, que acompanyarà a este efecte la documentació justificativa de la demora i del cronograma de treballs previstos per al nou termini sol·licitat.

La pròrroga de l’autorització no podrà concedir-se si excedix de la data o les dates de caducitat dels permisos d’accés i connexió a la xarxa elèctrica corresponents a la instal·lació.

6. La titular de la present resolució estarà obligada a comunicar a este òrgan, per registre electrònic i amb l’adequada diligència, les incidències dignes de menció que es produïsquen durant l’execució.

7. La titular de la present resolució haurà de complir els deures i les obligacions derivats de la legislació de prevenció de riscos laborals vigent durant la construcció.

8. Sense perjuí del que preveu l’article 12.4 del Decret 88/2005, el personal tècnic en la matèria adscrit a este servici territorial o a la direcció general amb competències en matèria d’Energia, podran realitzar les comprovacions i les proves que consideren necessàries durant les obres i quan finalitzen estes, en relació amb l’adequació d’esta a la documentació tècnica presentada i al compliment de la legislació vigent i de les condicions d’esta resolució.

9. Finalitzades les obres de construcció de les instal·lacions, la titular, en el termini màxim de deu dies hàbils, sol·licitarà l’autorització d’explotació provisional per a fer proves conforme al Reial decret 413/2014, pel qual es regula l’activitat de producció d’energia elèctrica a partir de fonts d’energia renovables, cogeneració i residus, i en els termes que establix l’article 12 del Decret 88/2005, de 29 d’abril.

10. A esta sol·licitud s’acompanyaran els certificats de direcció i finalització d’obra, subscrits per la persona facultativa competent, que acrediten que s’adeqüen als reglaments tècnics en la matèria, segons establix la normativa vigent per als projectes d’instal·lacions elèctriques i igualment respecte a la present autorització administrativa prèvia i de construcció. Quan els esmentats certificats de direcció i finalització d’obra no estiguen visats pel corresponent col·legi professional, s’acompanyaran de l’oportuna declaració responsable d’acord amb el que indica la Resolució[37]  de 22 d’octubre de 2010, de la Direcció General d’Energia, publicada en el DOGV núm. 6389, de data 3 de novembre de 2010.

11. Igualment, s’acompanyarà la documentació requerida segons l’ITC-LAT 04 del Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió, l’ITC RAT-22 del Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió i el Reial decret 842/2002, de 2 d’agost, pel qual s’aprova el Reglament electrotècnic per a baixa tensió i les seues instruccions tècniques complementàries.

Així mateix, s’acompanyarà de la cartografia de la instal·lació executada, en el format establit per l’òrgan substantiu.

12. En el cas de les instal·lacions autoritzades que s’hagen o es vulguen cedir al transportista únic o a la distribuïdora de la zona, la sol·licitud d’autorització d’explotació l’haurà de presentar el cessionari, aportant el corresponent document de cessió firmat per les dos parts, a més de la resta de documentació exigida per a l’autorització d’explotació, tal com establix l’article 11 del Decret 88/2005, de 29 d’abril. Així mateix, el titular de la resolució administrativa de construcció té el dret a exigir la subscripció d’un conveni de rescabalament davant de tercers, en els termes que establix la regulació bàsica de retribució de l’activitat de distribució d’energia elèctrica (Reial decret 1048/2013).

13. La persona titular té l’obligació de constituir una garantia econòmica per a complir l’obligació de desmantellar la instal·lació i restaurar els terrenys i l’entorn, per un import de 50.068,80 €, i haurà d’acreditar-ne la constitució deguda (amb l’aportació de la carta de pagament corresponent) amb la sol·licitud d’autorització d’explotació provisional de la instal·lació, requisit indispensable per a poder atorgar-se esta.

La garantia haurà de depositar-se en l’Agència Tributària Valenciana, en què és beneficiari este Servici Territorial d’Indústria, Energia i Mines, i hauran de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per a complir l’obligació de desmantellar la instal·lació i restaurar dels terrenys i l’entorn.

Esta garantia es cancel·larà quan la titular de la instal·lació acredite el compliment de les obligacions a les quals està afecta.

14. L’autorització d’explotació provisional no podrà concedir-se si les instal·lacions de connexió a la xarxa de distribució o transport no estan finalitzades i sol·licitada l’autorització d’explotació, de manera que l’entrada en servici de la central elèctrica puga ser efectiva.

15. Una vegada obtinguda l’autorització d’explotació provisional, la titular sol·licitarà la inscripció prèvia en el Registre administratiu d’instal·lacions de producció d’energia elèctrica, per a la qual cosa ha de presentar la documentació pertinent segons l’article 39 del Reial decret 413/2014. Es tindrà en compte el que indica l’article 41 quant a la caducitat i cancel·lació d’esta inscripció.

D’acord amb el que indica l’article 39.6 de l’esmentat Reial decret 413/2014, la inscripció de la instal·lació en el Registre d’instal·lacions de producció d’energia elèctrica amb caràcter previ permetrà el seu funcionament en proves.

16. Finalitzades les proves de les instal·lacions amb resultat favorable, la titular, en el termini màxim de deu dies hàbils, sol·licitarà l’autorització d’explotació definitiva conforme al Reial decret 413/2014, pel qual es regula l’activitat de producció d’energia elèctrica a partir de fonts d’energia renovables, cogeneració i residus, i segons el Decret 88/2005, de 29 d’abril. S’adjuntaran els certificats pertinents segons el que s’ha indicat en anteriors punts.

17. Una vegada obtinguda l’autorització d’explotació definitiva, la titular sol·licitarà la inscripció definitiva en el Registre administratiu d’instal·lacions de producció d’energia elèctrica, per a la qual cosa ha de presentar la documentació pertinent segons l’article 40 del Reial decret 413/2014.

18. No sol·licitar les autoritzacions d’explotació en termini suposarà la caducitat de les autoritzacions concedides.

19. El titular de la instal·lació té l’obligació de desmantellar-la i restituir els terrenys i l’entorn afectat una vegada caducades les autoritzacions, o pel tancament definitiu de la instal·lació. Haurà d’obtindre autorització de tancament definitiu de la instal·lació, segons el que indica l’article 53.5 de la Llei 24/2013, de 26 de desembre, del sector elèctric, així com per al tancament temporal.

20. S’informa que la transmissió o el canvi de titularitat, modificacions substancials de la instal·lació i el tancament temporal o definitiu de la instal·lació autoritzada per la present resolució requerixen autorització administrativa prèvia segons el que establix el Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat.

21. Tal com s’indica en l’article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjuí de l’exacció dels tributs que legalment corresponga per la prestació del servici municipal o per l’execució de construccions, instal·lacions i obres, a pagar el corresponent cànon d’ús i aprofitament en sòl no urbanitzable i a complir els restants compromisos assumits i determinats en la corresponent llicència.

22. El respectiu cànon d’ús i aprofitament l’establirà l’ajuntament en la corresponent llicència, per una quantia equivalent al 2 % dels costos estimats de les obres d’edificació i de les obres necessàries per a implantar la instal·lació, que ascendix el pressupost d’execució material del total de la instal·lació d’1.094.218,06 €. El cànon es pagarà d’una sola vegada en ocasió de l’atorgament de la llicència urbanística, i l’ajuntament podrà acordar, a sol·licitud de l’interessat, el fraccionament o l’ajornament del pagament, sempre dins del termini de vigència concedit. L’atorgament de pròrroga del termini no comportarà un nou cànon urbanístic.

23. L’ajuntament podrà aplicar les reduccions de l’import del cànon que procedisca de les que s’arrepleguen en l’article 38.4 del Decret llei 14/2020. L’impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per este concepte s’integraran en el patrimoni municipal del sòl.

24. Segons el que establix l’article 26 del Reial decret 1183/2020, de 29 de desembre, d’accés i connexió a les xarxes de transport i distribució d’energia elèctrica, els permisos d’accés i de connexió d’instal·lacions construïdes i en servici, caducaran quan, per causes imputables a la titular de la instal·lació distintes del tancament temporal, cesse l’abocament d’energia a la xarxa per un període superior a tres anys.

*Tercer. Aprovar el pla de desmantellament de la instal·lació i de restauració del terreny i entorn afectat, el pressupost del qual puja a 51.229,43 €*

El desmantellament de la instal·lació i la restauració del terreny i l’entorn afectat comprendrà les actuacions següents:

– Desmuntatge dels mòduls fotovoltaics.

– Desmuntatge d’estructures.

– Desmuntatge de circuits elèctrics.

– Desmuntatge de centre de transformació.

– Desmuntatge de sistemes de vigilància, control, mesura i enllumenament.

– Eliminació d’infraestructures i fonamentacions.

– Desmuntatge del tancat perimetral.

– Eliminació de vials.

– Restauració de perfils, fonamentacions i sòls.

– Revegetació.

Tot això subjecte als condicionants arreplegats per l’informe, tant de l’òrgan competent en ordenació del territori i paisatge com des del punt de vista agrari.

La persona titular constituirà la garantia econòmica que es detalla en l’autorització de construcció prèviament a la sol·licitud d’autorització d’explotació provisional, segons el que indica el Decret llei 14/2020.

*Quart. De conformitat amb el que disposa l’article 31 del Decret llei 14/2020, cal ordenar*

– La publicació de la present resolució en el *Diari Oficial de la Generalitat Valenciana*  i en el *Butlletí Oficial de la Província de Castelló*.

– La publicació en el lloc d’internet de la Conselleria d’Innovació, Indústria, Comerç i Turisme, en l’apartat d’Energia (<https://cindi.gva.es/va/web/energia/instal-lacions-autoritzades>).

– La notificació de la present resolució a la titular i a totes les administracions públiques o organismes i empreses de servicis públics o servicis d’interés general que han intervingut o han hagut d’intervindre en el procediment d’autorització, les que han emés o havien d’emetre el condicionat tècnic al projecte d’execució, a les persones titulars de béns i drets afectats, així com a la resta de persones interessades en l’expedient.

– La notificació als òrgans competents en ordenació del territori i paisatge.

Les autoritzacions concedides es traslladaran a l’Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.

D’acord amb el segon paràgraf de l’article 53.6 de la Llei 24/2013, de 26 de desembre, del sector elèctric, i l’article 6.4 del Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat, esta autorització s’atorga, sense perjudici de les concessions, les autoritzacions, les llicències i els permisos, tant públics com privats, que haja d’obtindre el sol·licitant per a executar i posar en marxa la instal·lació a què es referix la resolució actual, d’acord amb altres disposicions que resulten aplicables i, especialment, les relatives a l’ordenació del territori i al medi ambient. En tot cas, esta autorització s’emet sense perjuí de tercers i no afecta els drets particulars.

Serà causa de revocació d’esta resolució, amb tràmit previ del procediment oportú, l’incompliment o la inobservança de les condicions que s’hi expressen, la variació substancial de les característiques descrites en la documentació presentada o l’incompliment o el no manteniment dels pressupostos o els requisits essencials o indispensables, legals o reglamentaris, que s’han tingut en compte per a l’atorgament, així com qualsevol altra causa que ho justifique degudament i motivadament. En particular, la caducitat dels permisos d’accés i connexió suposarà la ineficàcia de les autoritzacions que atorga esta resolució.

Contra esta resolució, que no posa fi a la via administrativa, es pot interposar un recurs d’alçada davant la Direcció General d’Energia i Mines en el termini d’un mes, comptat a partir de l’endemà de la notificació d’esta, de conformitat amb el que disposen els articles 121 i 122 de la Llei 39/2015, d’1 d’octubre, del règim jurídic de les administracions públiques i del procediment administratiu comú.

[1] [https://www.tramita.gva.es/csv-front/index.faces?caden=I7778JGK-M7DH5JS3-AXQCY4M3](https://www.tramita.gva.es/csv-front/index.faces?cadena=I7778JGK-M7DH5JS3-AXQCY4M3)

[2] [Resultat DOGV - Generalitat Valenciana (gva.es)](https://dogv.gva.es/es/resultat-dogv?signatura=2021/12693)

[3] [BOP (dipcas.es)](https://bop.dipcas.es/PortalBOP/boletinesAntiguos/)

[4] <https://sede.administracionespublicas.gob.es/valida/validar/servicio_csv_id/10/>Original

[5] <https://www.tramita.gva.es/csv-front/index.faces?cadena=36H8I2KE:NALZIR4U:PTHDZ24Y>

[6] <https://www.tramita.gva.es/csv-front/index.faces?cadena=NV7FXZ7H:1P1QV5ZI:AV4AQJ3V>

[7] <https://www.tramita.gva.es/csv-front/index.faces?cadena=MXH469VK:XVTUGZFU:C88E36D7>

[8] <https://www.tramita.gva.es/csv-front/index.faces?cadena=DIZU6AT3:Z4MJFL29:3RSRKU6U>

[9] <https://www.tramita.gva.es/csv-front/index.faces?cadena=VMMG7Q59:FXUHS3PU:IUVEF46B>

[10] <https://www.tramita.gva.es/csv-front/index.faces?cadena=HX8M4SSE:6LPP321H:64J94KVG>

[11] <https://www.tramita.gva.es/csv-front/index.faces?cadena=ATCKQ3ZB:HDFV8736:KQ8PT3C2>

[12] <https://www.tramita.gva.es/csv-front/index.faces?cadena=EMMFA16E:DUSDENHG:BVDKTMBE>

[13] <https://www.tramita.gva.es/csv-front/index.faces?cadena=VMFZCXSV:Y44AM67Q:DHYX824E>

[14] <https://www.tramita.gva.es/csv-front/index.faces?cadena=AT2HMLIS:44FVVDZA:IQCHUZEB>

[15] <https://www.tramita.gva.es/csv-front/index.faces?cadena=PVQFVSUP:83RFHQ78:NPA3T7SU>

[16] [ADE-R-0429-99578 Llei 24/2013, de 26 de desembre, del sector elèctric.](https://www.boe.es/buscar/act.php?id=LKX-N-9427-82177)

[17] [ELI - Generalitat Valenciana (gva.es)](https://dogv.gva.es/va/eli/es-vc/d/2005/04/29/88/con/spa)

[18] [BOE.es - DOGV-r-2020-90379 Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica.](https://www.boe.es/buscar/act.php?id=DOGV-r-2020-90910)

[19] [XBH-G-0494-20855 Llei 21/2013, de 9 de desembre, d’avaluació ambiental.](https://www.boe.es/buscar/act.php?id=ITH-I-1834-26630)

[20] [BWC-D-7851-3885 Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus.](https://www.boe.es/buscar/act.php?id=ESI-Y-1782-9865)

[21] [AHS-H-7607-38540 Reial decret 1183/2020, de 29 de desembre, d’accés i connexió a les xarxes de transport i distribució d’energia elèctrica.](https://www.boe.es/buscar/act.php?id=OQV-E-0427-72844)

[22] [OSS-F-4574-08302 Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica.](https://www.boe.es/buscar/act.php?id=FTR-I-5867-80941)

[23] [Boe.es - DOGV-r-2022-90760 Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada en la Comunitat Valenciana per la guerra a Ucraïna.](https://www.boe.es/buscar/act.php?id=DOGV-r-2022-90079)

[24] [2023\_8442.pdf (gva.es)](https://dogv.gva.es/datos/2023/07/25/pdf/2023_8442.pdf)

[25] [FVP-E-1118-04572 Reial decret 1432/2008, de 29 d’agost, pel qual s’establixen mesures per a la protecció de l’avifauna contra la col·lisió i l’electrocució en línies elèctriques d’alta tensió.](https://www.boe.es/buscar/act.php?id=QZJ-Q-8177-15154)

[26] [VUZ-E-6108-7666 Llei 6/2014, de 25 de juliol, de prevenció, qualitat i control ambiental d’activitats en la Comunitat Valenciana.](https://www.boe.es/buscar/act.php?id=RRB-N-4643-7261)

[27] [r00001-00014.pdf (boe.es)](https://www.boe.es/ccaa/dogv/2024/9889/r00001-00006.pdf)

[28] [2023\_7436.pdf (gva.es)](https://dogv.gva.es/datos/2023/07/07/pdf/2023_7436.pdf)

[29] [ELD-J-4012-2877 Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió i les seues instruccions tècniques complementàries ITC-LAT 01 a 09.](https://www.boe.es/buscar/act.php?id=VMK-A-0676-6470)

[30] [WGA-O-8209-2823 Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió i les seues instruccions tècniques complementàries, ITC-RAT 01 a 23.](https://www.boe.es/buscar/act.php?id=PRE-Y-8011-6639)

[31] [ESO-L-5650-80147 Reial decret 842/2002, de 2 d’agost, pel qual s’aprova el Reglament electrotècnic per a baixa tensió.](https://www.boe.es/buscar/act.php?id=GYK-W-6778-54044)

[32] [BJT-K-3609-07361 Reial decret 1432/2008, de 29 d’agost, pel qual s’establixen mesures per a la protecció de l’avifauna contra la col·lisió i l’electrocució en línies elèctriques d’alta tensió.](https://www.boe.es/buscar/act.php?id=OHD-Q-6451-01348)

[33] [DQQ-N-3818-97795 Reial decret llei 8/2023, de 27 de desembre, pel qual s’adopten mesures per a afrontar les conseqüències econòmiques i socials derivades dels conflictes a Ucraïna i Orient Pròxim, així com per a pal·liar els efectes de la sequera.](https://www.boe.es/buscar/act.php?id=WPU-Y-0748-38880)

[34] [DSH-Z-7466-45492 Reial decret 1048/2013, de 27 de desembre, pel qual s’establix la metodologia per a calcular la retribució de l’activitat de distribució d’energia elèctrica.](https://www.boe.es/buscar/act.php?id=GNI-F-3896-64716)

[35] <https://dogv.gva.es/datos/2024/04/19/pdf/2024_3367.pdf>

[36] <https://dogv.gva.es/datos/2023/12/28/pdf/2023_12963.pdf>

[37] [docv\_6389.pdf (gva.es)](https://dogv.gva.es/datos/2010/11/03/pdf/docv_6389.pdf)

  

Castelló de la Plana, 29 d'agost de 2024

Gerardo Nebot García

Cap del Servici Territorial d'Indústria, Energia i Mines